Akciový index

Akciový index je index cenných papierov, kde cenné papiere tvoria akcie, prípadne aj ich deriváty. V zásade je to burzový index, ale v keďže v niektorých krajinách existujú aj cenné papiere, ktoré sa prekladajú ako „akcie“, ale ktoré sa neobchodujú na burzách, nemusí to byť (len) burzový index. Pojmy akciový index, index cenných papierov a burzový index sa často zamieňajú.  

Akciový index môže zahŕňať všetky akcie istého druhu (jednej burzy, všetkých búrz krajiny/sveta a podobne) alebo len vybrané akcie (potom spravidla reprezentatívne akcie).

Zmyslom indexu je ukázať vývoj danej skupiny podnikov/odvetvia/krajiny a poskytnúť porovnávaciu bázu (angl. tzv. „benchmark“) pre posudzovanie výkonnosti napr. jednotlivej firmy alebo podielového fondu.

Akciové indexy sa počítajú rôzne, predovšetkým:
 ceny zahrnuté v indexe sú vážené rôznymi spôsobmi (napr. kapitálovo vážený index)
 niektoré zohľadňujú len ceny (tzv. cenové indexy alebo kurzové indexy), iné aj platby dividend, zvýšenie kapitálu a pod. (tzv. výnosové indexy, angl. "performance index")
 časový okamih, na ktorý sa vzťahujú, sa líši (napr. SAX 14.9.1993, DAX 30.12.1987); toto je ale vzhľadom na definíciu pojmu index nepodstatné

Najznámejšie akciové indexy sú:
 SAX (Slovensko)
 Dow Jones Industrial Average (USA, od roku 1884)
 Standard and Poors 500 (USA, od roku 1926)
 Wishire (USA)
 Russell 2000 (USA, od roku 1979)
 Nasdaq Composite (USA)
 FT-SE 100 (Spojené kráľovstvo)
 Dow Jones Eurostoxx (Európa)
 RTSI (Rusko)
 DAX (Nemecko, od roku 1988)
 ATX (Rakúsko)
 Morgan Stanley Capital International World (celosvetový)
 CAC 40 (Francúzsko)
 Hang Seng (Japonsko, od roku 1964)
 Nikkei Stock Average (Japonsko)
 PX 50 (Česko)

Burzové indexy